APZ-KR1-28-058 /2024

**Rektor Akadémie Policajného zboru v Bratislave**

podľa čl. 26 ods.2 „Štatútu Akadémie Policajného zboru v Bratislave“ (ďalej len „akadémia“) a čl. 1 ods. 2 a čl. 2 ods. 1 až 3 „Zásad výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkčných miest profesorov a docentov a funkcií vedúcich zamestnancov na akadémii“, vydaných v zmysle § 77 ods. 1 zákona č. 131/2002 Z. z. o vysokých školách a o zmene a doplnení niektorých zákonov v súlade s § 15 ods. 1 písm. d) a § 5 ods. 1 zákona č. 552/2003 Z. z. o výkone práce vo verejnom záujme

**v y h l a s u j e**

**výberové konanie**

**na obsadenie pracovného miesta vysokoškolského učiteľa a vedúceho zamestnanca**

**Katedra verejnoprávnych vied**

**odborný asistent 1 miesto PT- 9**

Na zastávanie funkcie odborný asistent na katedre verejnoprávnych vied Akadémie Policajného zboru v Bratislave sa vyžaduje vysokoškolské vzdelanie III. stupňa alebo vedecko-pedagogický titul alebo umelecko-pedagogický titul alebo vysokoškolské vzdelanie druhého stupňa a vzdeláva sa zo zameraním na ich získanie, odborná a pedagogická spôsobilosť v oblasti verejno-právnych disciplín so zameraním na dejiny štátu a práva, dejiny bezpečnostných služieb a vývoj verejnej správy publikačná činnosť, organizačné schopnosti a komunikatívnosť, spoľahlivosť a bezúhonnosť. Znalosť anglického jazyka vítaná.

Predpokladaná pracovná náplň je podľa NV č. 354/2018 z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov 17-09.01.Výskumná a pedagogická činnosť, vedenie prednášok z vybraných kapitol, vedenie seminárov v bakalárskych, magisterských alebo doktorských študijných programoch, vedenie a oponovanie diplomových alebo rigoróznych prác, spolupráca na výskumnej činnosti pracoviska a autorstvo a spoluautorstvo na aktívnych výstupoch z tejto činnosti.

Platová trieda 09 (v rozmedzí podľa doterajšej praxe od 1.370,- € do 1.869,50,- € + osobný príplatok z Kolektívnej zmluvy 100,- €).

**Podmienky pre účastníkov výberového konania**

Uchádzači na miesto odborného asistenta okrem prihlášky predložia aj:

 a) profesijný životopis,

b) doklad o dosiahnutom najvyššom vzdelaní,

c) doklad o vedeckej a pedagogickej činnosti a doterajšej praxi,

d) overené doklady o ďalšom prípadnom získanom vzdelaní,

e) prehľad o publikačnej činnosti,

f) výpis z registra trestov nie starší ako tri mesiace,

**Študijné oddelenie**

 **vedúci 1 miesto PT- 9**

Na zastávanie pracovnej pozície vedúci študijného oddelenia Akadémie Policajného zboru v Bratislave sa vyžaduje vysokoškolské vzdelanie II. stupňa, dobré riadiace, organizačné a rozhodovacie schopnosti, prezentačné schopnosti, samostatnosť, precíznosť, znalosť práce s výpočtovou technikou, znalosť základných legislatívnych noriem týkajúcich sa oblasti vysokých škôl a všeobecne záväzných predpisov, ktoré sú potrebné pre výkon funkcie, bezúhonnosť a komunikatívnosť.

Predpokladaná pracovná náplň je podľa NV SR č. 354/2018 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a doplnení v znení neskorších predpisov 17-09.01 Tvorba koncepcií a metodík vzdelávania pedagogických zamestnancov škôl a školských zariadení na celoštátnej úrovni.

Platová trieda 09 (v rozmedzí podľa doterajšej praxe od 1.179,50- € do 1.416 € + osobný príplatok z Kolektívnej zmluvy 100,-€ a príplatok za riadenie 140,- €).

**Podmienky pre účastníkov výberového konania**

Uchádzači na miesta vedúceho predložia aj:

 a) štruktúrovaný profesijný životopis

 b) doklad o dosiahnutom najvyššom vzdelaní,

 c) prehľad praxe,

 d) výpis z registra trestov.

Uchádzači zašlú prihlášky do výberového konania na adresu: kancelária rektora Akadémie Policajného zboru v Bratislave, Sklabinská 1, PSČ: 83517 do **23.09.2024.** Výberové konanie sa uskutoční **dňa 30.09.2024 o 9**,**00** h na Akadémii Policajného zboru v Bratislave, blok U, II. poschodie, č. dv. 333.

Uchádzač, ktorého prihláška bude zaslaná po termíne, prípadne nebude obsahovať náležitosti uvedené v požiadavkách vypísaného výberového konania, nebude zaradený do výberového konania.

 Stanislav Šišulák